
 21.3.2013
 BG
 Официален вестник на Европейския съюз
 L 81/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 223/2012
 от 7 декември 2012 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (1) следва да бъде включен в Споразумението за ЕИП.
 (2)
 Регламент (ЕС) No 748/2012 отменя Регламент (ЕО) No 1702/2003 на Комисията (2), който е включен в Споразумението и който следва съответно да бъде заличен от Споразумението.
 (3)
 Ето защо приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 66п (Регламент (ЕО) No 1702/2003 на Комисията) от приложение XIII към Споразумението се заменя със следното:
 „32012 R 0748: Регламент (ЕС) No 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1).“
 Член 2
 Текстовете на Регламент (ЕС) No 748/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 декември 2012 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3), или на датата, на която влиза в сила Решение на Съвместния комитет No 163/2011 от 19 декември 2011 г. (4), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 декември 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 224, 21.8.2012 г., стр. 1.
 (2) ОВ L 243, 27.9.2003 г., стр. 6.
 (3) Без отбелязани конституционни изисквания.
 (4) ОВ L 76, 15.3.2012 г., стр. 51.
 